Document ID: 31999D0879

Reference:
EUR-Lex - 31999D0879 - LT
Svarbus teisinis pranešimas
|
31999D0879
Oficialusis leidinys L 331 , 23/12/1999 p. 0071 - 0072
Tarybos sprendimas1999 m. gruodžio 17 d.dėl galvijų somatotropino (GST) išleidimo į rinką ir paskyrimo, panaikinantis Sprendimą 90/218/EEB(1999/879/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 37 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],atsižvelgdama į Ekonomikos ir socialinių reikalų komiteto nuomonę [2],kadangi:(1) 1990 m. balandžio 25 d. Tarybos sprendimo 90/218/EEB dėl galvijų somatotropino (GST) išleidimo į rinką ir paskyrimo [3] 1 straipsnyje nustatyta, kad valstybės narės turi užtikrinti, kad iki 1999 m. gruodžio 31 d. jų teritorijoje nebūtų leidžiama išleisti į rinką pardavimui galvijų somatotropino ir skirti jį pieninėms karvėms bet kuriuo būdais;(2) remdamasi minėto sprendimo 2 straipsnio 2 dalimi, Taryba nurodė Komisijai, kad ši įpareigotų nepriklausomų mokslininkų darbo grupę kartu su valstybėmis narėmis įvertinti GST poveikį, atsižvelgiant į Veterinarijos vaistų komiteto nuomonę, ypač dėl šio produkto poveikio sergant mastitu;(3) minėto sprendimo 2 straipsnio 1 dalis leidžia valstybėms narėms oficialiai paskirtam veterinarijos gydytojui prižiūrint atlikti ribotus praktinius tyrimus, susijusius su galvijų somatotropino vartojimu, siekiant gauti mokslinius duomenis, į kuriuos galėtų atsižvelgti Taryba priimdama galutinį sprendimą. Komisija negavo jokios informacijos apie šiuos tyrimus ir, atsižvelgiant į šiame sprendime nustatytus draudimus, nebūtina ir toliau leisti juos atlikinėti;(4) prie Sutarties pridėtas Protokolas dėl gyvūnų apsaugos ir gerovės kviečia Bendriją ir valstybes nares visapusiškai atsižvelgti į gyvūnų sveikatos bei gerovės reikalavimus, kai jos formuluoja ir įgyvendina Bendrijos žemės ūkio politiką;(5) Sprendimu 78/923/EEB [4] Bendrija patvirtino Europos konvenciją dėl ūkinės paskirties gyvūnų apsaugos (toliau – Konvencija) ir deponavo savo patvirtinimo dokumentą; visos valstybės narės taip pat ratifikavo šią konvenciją;(6) 1998 m. balandžio 20 d. Tarybos direktyvos 98/58/EB dėl ūkinės paskirties gyvūnų apsaugos [5] priedo 18 punkte teigiama, kad jokia kita medžiaga, išskyrus tas, kurios duodamos gydymo ar profilaktikos tikslais neturi būti skiriama gyvūnui, jeigu moksliniais gyvūnų gerovės tyrimais ar nusistovėjusia patirtimi nėra įrodyta, kad tos medžiagos poveikis nėra žalingas gyvūno sveikatai ar gerovei;(7) GST nėra skirtas galvijams gydyti, o tik pieno gamybai didinti;(8) Gyvūnų sveikatos ir gerovės mokslinis komitetas (GSGMK) 1999 m. kovo 10 d. patvirtino savo ataskaitą apie gyvūnų gerovę, susijusią su galvijų somatotropino vartojimu, ir pareiškė, kad GST didina susirgimo mastitu riziką ir šios ligos gydymo trukmę, sukelia nagų ir galūnių pažeidimus ir gali neigiamai paveikti reprodukciją bei sukelti ryškias reakcijas injekcijos vietoje;(9) pieninių galvijų sveikatai bei produktyvumui svarbu, kad minėti gyvūnai patirtų kuo mažiau streso, kuris gali padidinti ligų, pvz., susirgimo mastitu, tikimybę, sukelti nagų žaizdas ir reakciją į injekciją injekcijos vietoje; GSGMK nuomone, vartojant GST buvo įsitikinta, kad minėtų atvejų, kurie yra skausmingi ir sekinantys, daugėja, o tai gali pabloginti gyvūnų gerovę ir padidinti jų mirtingumą. Todėl, GSGMK nuomone, GST neturi būti skiriamas pieninėms karvėms,PRIĖMĖ ŠĮ SPRENDIMĄ:1 straipsnisNuo šio sprendimo įsigaliojimo dienos valstybės narės užtikrina, kad Bendrijos arba jos jurisdikcijai priklausančioje teritorijoje būtų uždrausta išleisti į rinką pardavimui galvijų somatotropiną ir skirti jį pieninėms karvėms bet kokiu pavidalu.2 straipsnisReikalaujama, kad galvijų somatotropiną perkančios arba gaminančios įmonės ir įmonės, kurioms leidžiama parduoti šias medžiagas, turėtų registracijos žurnalą, kuriame chronologine tvarka smulkiai nurodytų pagamintus, įsigytus, parduotus kiekius arba kiekius, panaudotus kitiems tikslams nei 1 straipsnyje numatytas išleidimas į rinką, ir asmenų, kuriems šie kiekiai buvo parduoti arba iš kurių nupirkti, pavardes. Ši informacija kompetentingos institucijos prašymu turi būti jai pateikta, o jeigu tokia informacija laikoma kompiuterinėje laikmenoje, ji išspausdinama.3 straipsnis1 straipsnyje minėtas draudimas neturi turėti įtakos galvijų somatotropino gamybai valstybėse narėse arba jo importui, siekiant jį eksportuoti į trečiąsias šalis.4 straipsnisSprendimas 90/218/EEB panaikinamas.5 straipsnisŠis sprendimas įsigalioja 2000 m. sausio 1 d.6 straipsnisŠis sprendimas skirtas valstybėms narėms.Priimta Briuselyje, 1999 m. gruodžio 17 d.Tarybos varduPirmininkasK. Hemilä[1] Nuomonė, pateikta 1999 m. gruodžio 16 d. (dar nepaskelbta Oficialiajame leidinyje).[2] Nuomonė, pateikta 1999 m. gruodžio 9 d. (dar nepaskelbta Oficialiajame leidinyje).[3] OL L 116, 1990 5 8, p. 27. Sprendimas su paskutiniais pakeitimais, padarytais Sprendimu 94/936/EB (OL L 336, 1994 12 31, p. 19).[4] OL L 323, 1978 11 17, p. 12.[5] OL L 221, 1998 8 8, p. 23.--------------------------------------------------

Summary:
ES taisyklės dėl galvijų somatotropino išleidimo į rinką ir vartojimo
ES taisyklės dėl galvijų somatotropino išleidimo į rinką ir vartojimo
DOKUMENTAS, KURIO SANTRAUKA PATEIKIAMA:
Tarybos sprendimas 1999/879/EB dėl galvijų somatotropino (GST) išleidimo į rinką ir paskyrimo
KOKS ŠIO SPRENDIMO TIKSLAS?
Šiuo sprendimu siekiama sureguliuoti galvijų somatotropino (galvijų augimo hormono, naudojamo pieno gamybai didinti) išleidimą į rinką ir vartojimą Europos Sąjungoje (ES).
PAGRINDINIAI ASPEKTAI
Šiuo sprendimu draudžiama išleisti į ES rinką pardavimui galvijų somatotropiną ir skirti jį pieninėms karvėms gydyti bet kokiu pavidalu.
Galvijų somatotropino gamyba ES šalyse ar jo importassiekiant jįeksportuoti į ES nepriklausančias šalis gali būti vykdomas turint atitinkamą leidimą.
Reikalaujama, kad galvijų somatotropiną gaminančios įmonės ir įmonės, kurioms leidžiama parduoti šias medžiagas, turėtų registracijos žurnalą, kuriame chronologine tvarka smulkiai nurodytų pagamintus ar įsigytus kiekius ir parduotus ar panaudotus kiekius kitais nei išleidimo į rinką tikslais ir asmenų, kuriems šie kiekiai buvo parduoti arba iš kurių jie buvo nupirkti, pavardes.
KONTEKSTAS
Vadovaujantis Direktyva 2001/82/EB, jokia medžiaga, išskyrus gydymui ar profilaktikai skiriamas medžiagas, negali būti skiriama gyvūnui, jei gyvūnų gerovės moksliniais tyrimais ar įgyta patirtimi neįrodyta, kad ji neturi žalingo poveikio gyvūno sveikatai ir gerovei.
Somatotropinas yra gaminamas tik pieno gamybai didinti, o ES gyvūnų sveikatos ir gerovės mokslinis komitetas (kurį pakeitė Europos maisto saugos tarnyba, įsteigta pagal Reglamentą (EB) Nr. 178/2002) 1999 m. kovo mėn. nurodė, kad šis hormonas didina infekcijų riziką ir gali neigiamai paveikti galvijų reprodukciją bei sukelti ryškias reakcijas injekcijos vietoje.
PAGRINDINIS DOKUMENTAS
1999 m. gruodžio 17 d. Tarybos sprendimas 1999/879/EB dėl galvijų somatotropino (GST) išleidimo į rinką ir paskyrimo, panaikinantis Sprendimą 90/218/EEB (OL L 331, 1999 12 23, p. 71–72)
paskutinis atnaujinimas 11.08.2016